สโลวีเนียเพิ่มการเข้าถึงน้ำเป็นสิทธิขั้นพื้นฐานในรัฐธรรมนูญ
ประเทศสโลวีเนียเพิ่มเติมรัฐธรรมนูญของตัวเองเพื่อระบุให้การเข้าถึงน้ำดื่มเป็นสิทธิขั้นพื้นฐานสำหรับประชาชนทุกคนและเลิกทำให้น้ำดื่มเป็นสินค้า21 พ.ย. 2559 สัปดาห์ที่ผ่านมา สภาสโลวีเนีย 90 ที่นั่ง ลงมติสนับสนุน 64 เสียงโดยไม่มีผู้ลงมติคัดค้านในประเด็นเรื่องการเพิ่มข้อความเข้าไปในรัฐธรรมนูญของประเทศให้ระบุว่า ทุกคนมีสิทธิเข้าถึงน้ำดื่มได้ โดยที่ผู้แทนจากพรรคฝ่ายค้านเอสดีเอสซึ่งเป็นพรรคสายขวากลางงดออกเสียงในประเด็นนี้ โดยอ้างว่าการเปลี่ยนแปลงรัฐธรรมนูญในเรื่องนี้เป็นเรื่องไม่จำเป็นและเป็นแค่การเรียกคะแนนจากประชาชนเท่านั้นสโลวีเนียเป็นประเทศที่เต็มไปด้วยภูเขา มีแหล่งน้ำอยู่จำนวนมากและมีพื้นที่มากกว่าครึ่งหนึ่งปกคลุมด้วยผืนป่า ส่วนของมาตราใหม่ที่เพิ่มเติมระบุว่า ทรัพยากรน้ำเป็นเสมือนสมบัติสาธารณะที่มีการจัดการโดยรัฐ และแหล่งน้ำก็เป็นทรัพยากรหลักที่ผู้คนนำไปใช้ในครัวเรือนและใช้ดื่มซึ่งไม่ถือว่าเป็นสินค้าในกลไกตลาดมิโร เซราร์ นายกรัฐมนตรีแนวทางซ้ายกลางขอร้องให้ ส.ส. ผ่านร่างกฎหมายนี้โดยบอกว่าผู้คนในประเทศทั้ง 2 ล้านคนควรปกปักษ์รักษาน้ำซึ่งเปรียบเสมือน ทองคำเหลวแห่งศตวรรษที่ 21 ด้วยกฎหมายระดับสูงสุด เซราร์บอกอีกว่าทรัพยากรน้ำของสโลวีเนียมีคุณภาพดีมากและเนื่องด้วยคุณภาพของแหล่งน้ำอาจจะทำให้ในอนาคตมีกลุ่มบรรษัทข้ามชาติอยากเข้ามาหาผลประโยชน์ ขณะเดียวกันแหล่งน้ำก็จะกลายเป็นทรัพยากรที่มีคุณค่ามากในอนาคตพวกเขาถึงต้องกดดันปกป้องแหล่งน้ำไม่ยอมให้บรรษัทเข้าไปถือครองเป็นเจ้าของทรัพยากรน้ำของประเทศก่อนหน้านี้มีประเทศอื่นๆ 15 ประเทศที่ระบุเรื่องสิทธิในการเข้าถึงทรัพยากรน้ำเอาไว้ในรัฐธรรมนูญอยู่แล้วแต่สโลวีเนียก็ถือเป็นประเทศแรกในกลุ่มประเทศสหภาพยุโรปที่ทำเช่นนี้ สโลวีเนียยังมีภาพลักษณ์ที่ดีด้านสิ่งแวดล้อมในแง่ที่เมืองหลวงของพวกเขา ลูบลิยานา ถูกประกาศให้เป็น เมืองหลวงสีเขียว ประจำปี 2559 และเมื่อต้นปีที่ผ่านมา กรีนเดสติเนชัน องค์กรว่าด้วยการท่องเที่ยวและการอนุรักษ์ก็ประกาศให้สโลวีเนียเป็นประเทศการท่องเที่ยวเชิงอนุรักษ์เป็นประเทศแรกของโลกองค์กรแอมเนสตีอินเตอร์เนชันแนลกล่าวว่าสโลวีเนียต้องทำให้แน่ใจว่ากฎหมายใหม่จะต้องคุ้มครองกลุ่มชาติพันธุ์โรมานีที่มีอยู่ราว 10000 - 12000 คนในประเทศด้วย เนื่องจากมีชาวโรมานีจำนวนมากที่ถูกปฏิเสธไม่ให้เข้าถึงน้ำและสุขาภิบาลขั้นพื้นฐานได้เมื่อปี 2557 สหภาพยุโรปยอมตกลงที่จะตัดเรื่องการวางกฎควบคุมจัดการแหล่งน้ำหรือทรัพยากรน้ำออกจากกฎการค้าภายในระหว่างยุโรป สาเหตุที่พวกเขายอมยกเลิกการพยายามควบคุมในเรื่องนี้เนื่องมาจากมีประชาชนในยุโรปลงนามเรียกร้องมากกว่า 1 ล้านรายชื่อSlovenia adds water to constitution as fundamental right for all The Guardian 18-11-2016
ประเทศสโลวีเนียเพิ่มเติมรัฐธรรมนูญของตัวเองเพื่อระบุให้การเข้าถึงน้ำดื่มเป็นสิทธิขั้นพื้นฐานสำหรับประชาชนทุกคนและเลิกทำให้น้ำดื่มเป็นสินค้า 21 พ.ย.
ฐานทรัพยากร,ทรัพยากรน้ำ,น้ำ,น้ำดื่ม,สหภาพยุโรป,สิทธิขั้นพื้นฐาน,สุขาภิบาล,สโลวีเนีย,แอมเนสตี้ อินเตอร์เนชั่นแนล